500 ग्राम हरे आंवले कददू कस करके उनका गूदा किसी कांच के बर्तन में डाल दें और गुठली निकालकर फेंक दें। इसके बाद इस गूदे पर इतनी मात्रा में शहद डालें कि वह अच्छी तरह से डूब जाए। अंत में उस कांच के बर्तन को ढक्कन बंद करके रोजाना 10 दिन तक 4-5 घंटों के लिए धूप में रख दिया करें। दस दिनों के बाद बेहतरीन मुरब्बा तैयार हो जायेगा इसे हर रोज सुबह के समय खाली पेट 2 चम्मच (10-12 ग्राम) और बच्चों को आधी मात्रा में दें | इसे लेने से कब्ज नहीं होगी अगर कब्ज है भी तो जल्द ही ठीक हो जाएगी। इसे मार्च/अप्रैल या सितंबर/अक्तूबर के महीने में लगातार 3-4 हफ्तों तक लेना चाहिए। इसको खाने के 15 मिनट के बाद गुनगुना दूध पीकर सुबह का नाश्ता पूरा करें | यदि ऊपर दी हुई विधि से मुरब्बा आप न बना सकें तो सिर्फ हरे आंवले के बारीक टुकड़े करके या कददू कस करके शहद के साथ ले सकते हैं। यह पेट के रोग और कब्ज के लिए रामबाण औषधि है।